TIDLOR ออกหุ้นกู้ 6.5 พันล. อายุ 3 ปี ชูดอกเบี้ย 3.14% เปิดขายกองทุน-รายใหญ่ 8-12 ก.ย.
TIDLOR เตรียมเสนอขายหุ้นกู้ มูลค่าไม่เกิน 6,500 ล้านบาท อายุ 3 ปี อัตราดอกเบี้ยคงที่ร้อยละ 3.14 ต่อปี ชำระดอกเบี้ยทุก 6 เดือน โชว์เรตติ้ง "A" แนวโน้ม "Stable"
TIDLOR เตรียมเสนอขายหุ้นกู้ มูลค่าไม่เกิน 6,500 ล้านบาท อายุ 3 ปี อัตราดอกเบี้ยคงที่ร้อยละ 3.14 ต่อปี ชำระดอกเบี้ยทุก 6 เดือน โชว์เรตติ้ง "A" แนวโน้ม "Stable"
31 ส.ค. 2565

บริษัท เงินติดล้อ จำกัด (มหาชน) หรือ TIDLOR เตรียมเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ของบริษัท ครั้งที่ 4/2565 ครบกำหนดไถ่ถอนปี พ.ศ. 2568 อายุ 3 ปี และอัตราดอกเบี้ยคงที่ร้อยละ 3.14 ต่อปี ชำระดอกเบี้ยทุก 6 เดือน มูลค่าหุ้นกู้ที่ตราไว้หน่วยละ 1,000 บาท ราคาเสนอขายหน่วยละ 1,000 บาท จำนวนเสนอขายรวมไม่เกิน 6,500,000 หน่วย คิดเป็นมูลค่าไม่เกิน 6,500 ล้านบาท ประกอบไปด้วยจำนวนเสนอขาย 5,500 ล้านบาท และส่วนสำรองเสนอขายไม่เกิน 1,000 ล้านบาท
โดยบริษัทจะเสนอขายหุ้นกู้ดังกล่าวต่อผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 8-9 และ 12 ก.ย.ผ่านธนาคารกรุงศรีอยุธยา ธนาคารกสิกรไทย บล.เกียรตินาคินภัทร
สำหรับอันดับความน่าเชื่อถือของหุ้นกู้ “A” แนวโน้มอันดับเครดิต “Stable” โดยบริษัท ทริสเรทติ้ง จากัด เมื่อวันที่ 5 กันยายน พ.ศ. 2565